
DR.30.10.2017                                                        43                   

 
di Sabah. Apa yang kita lihat sekarang adalah kebangkitan suara rakyat Sabah dan Sarawak 
menuntut hak mereka di bawah Perjanjian 1993.  

Tuan Yang di-Pertua, saya gembira mendengar peruntukan Kementerian Kesihatan 
ditambah. Namun, di dalam perkara untuk farmasi dan ubat-ubatan, saya perhatikan 
potongan RM19 juta akan berlaku pada tahun depan.  

Untuk makluman Dewan yang mulia ini, terdapat banyak rungutan. Saya pergi ke 
hospital, “Azizah, Azizah, why I am a pensioner, I have to pay”, dengan izin. Ini menunjukkan 
kekurangan bekalan-bekalan daripada hospital kerajaan. Dengan potongan tersebut 
keadaan bekalan ubat dan peralatan akan lebih parah. Pemotongan ini tidak wajar di kala 
kesihatan di antara perkara pokok dalam menjamin kesihatan rakyat yang kebanyakannya 
mengharapkan bantuan melalui hospital dan klinik kerajaan. Kesihatan rakyat tidak boleh di 
kompromi. Sebagai sebuah kerajaan yang bertanggungjawab sepatutnya meletakkan 
kemudahan… 

Dr. Azman bin Ismail [Kuala Kedah]: Yang Berhormat Permatang Pauh. 

Timbalan Yang di-Pertua [Datuk Seri Dr. Ronald Kiandee]:  Boleh sambung 
petang. Yang Berhormat sambung petang Yang Berhormat. 

 Dr. Azman bin Ismail [Kuala Kedah]: Ya? Okey 

 Timbalan Yang di-Pertua [Datuk Seri Dr. Ronald Kiandee]:  Sambung petang 
nanti. 

 Datuk Seri Dr. Wan Azizah binti Wan Ismail [Permatang Pauh]: Terima kasih. 

 Timbalan Yang di-Pertua [Datuk Seri Dr. Ronald Kiandee]: Ahli-ahli Yang 
Berhormat, Mesyuarat Dewan ini ditangguhkan sehingga jam 2.30 petang ini. 

 

[Mesyuarat ditempohkan pada pukul 1.00 tengah hari] 

 [Mesyuarat disambung semula pada pukul 2.30 petang] 

[Tuan Yang di-Pertua mempengerusikan Mesyuarat] 

 

Tuan Yang di-Pertua: Sila Yang Berhormat Permatang Pauh. Saya difahamkan 
ada baki lagi masa 18 minit. Sila.  

 

2.37 ptg. 

Datuk Seri Dr. Wan Azizah binti Wan Ismail [Permatang Pauh]: Terima kasih 
Tuan Yang di-Pertua. Saya akan cuba sedaya upaya menghabiskan apa yang saya mulakan 
pagi tadi dan sambung pada sekarang ini. Sebagai sebuah kerajaan yang bertanggungjawab, 
sepatutnya bukan sahaja meletakkan kemudahan kesihatan sebagai keutamaan tetapi juga 
pendidikan.  

Tuan Yang di-Pertua, pengurangan peruntukan kepada beberapa universiti awam 
menunjukkan betapa Yang Amat Berhormat Pekan tidak meletakkan pendidikan sebagai 
keutamaan. Pemotongan-pemotongan tersebut di antaranya adalah Universiti Islam 
Antarabangsa Malaysia (UIAM), peruntukan RM407.224 juta pada tahun 2017 kepada 
RM400 juta sahaja. Pengurangan sebanyak RM7.224 juta. Universiti Malaysia Pahang, 
peruntukan RM213.459 juta pada tahun 2017 kepada RM210 juta sahaja. Pengurangan 
RM3.45 juta. Universiti Teknologi Mara (UiTM), peruntukan RM1.671 bilion kepada RM1.670 
bilion. Pengurangan RM1 juta.  

Tuan Yang di-Pertua, memanglah RM1 juta itu nampaknya tak banyak tetapi 
prinsipnya sama, peruntukan pendidikan dipotong. Jadi, saya merasakan ini adalah satu yang 
tidak wajar yang berlaku pada institusi pendidikan kita.  

Saya teringat apabila dulunya mantan Timbalan Perdana Menteri dan Ketua 
Pembangkang, Datuk Seri Anwar Ibrahim keluar daripada universiti, Tuan Yang di-Pertua, 
menubuhkan satu sekolah malam, sekolah khas untuk pelajar-pelajar yang tercicir— 
Yayasan Anda Akademik. Ramai juga anak-anak buah dia, anak-anak murid masa itu 



di Sabah. Apa yang kita lihat sekarang adalah kebangkitan suara rakyat Sabah dan Sarawak menuntut hak mereka di bawah Perjanjian 1993. Tuan Yang di-Pertua, saya gembira mendengar peruntukan Kementerian Kesihatan ditambah. Namun, di dalam perkara untuk farmasi dan ubat-ubatan, saya perhatikan potongan RM19 juta akan berlaku pada tahun depan. Untuk makluman Dewan yang mulia ini, terdapat banyak rungutan. Saya pergi ke hospital, "Azizah, Azizah, why I am a pensioner, I have to pay", dengan izin. Ini menunjukkan kekurangan bekalan-bekalan daripada hospital kerajaan. Dengan potongan tersebut keadaan bekalan ubat dan peralatan akan lebih parah. Pemotongan ini tidak wajar di kala kesihatan di antara perkara pokok dalam menjamin kesihatan rakyat yang kebanyakannya mengharapkan bantuan melalui hospital dan klinik kerajaan. Kesihatan rakyat tidak boleh di kompromi. Sebagai sebuah kerajaan yang bertanggungjawab sepatutnya meletakkan kemudahan... Dr. Azman bin Ismail [Kuala Kedah]: Yang Berhormat Permatang Pauh. Timbalan Yang di-Pertua [Datuk Seri Dr. Ronald Kiandee]: Boleh sambung petang. Yang Berhormat sambung petang Yang Berhormat. Dr. Azman bin Ismail [Kuala Kedah]: Ya? Okey Timbalan Yang di-Pertua [Datuk Seri Dr. Ronald Kiandee]: Sambung petang nanti. Datuk Seri Dr. Wan Azizah binti Wan Ismail [Permatang Pauh]: Terima kasih. Timbalan Yang di-Pertua [Datuk Seri Dr. Ronald Kiandee]: Ahli-ahli Yang Berhormat, Mesyuarat Dewan ini ditangguhkan sehingga jam 2.30 petang ini. [Mesyuarat ditempohkan pada pukul 1.00 tengah hari] [Mesyuarat disambung semula pada pukul 2.30 petang] [Tuan Yang di-Pertua mempengerusikan Mesyuarat]. Tuan Yang di-Pertua: Sila Yang Berhormat Permatang Pauh. Saya difahamkan ada baki lagi masa 18 minit. Sila. 2.37 ptg. Datuk Seri Dr. Wan Azizah binti Wan Ismail [Permatang Pauh]: Terima kasih Tuan Yang di-Pertua. Saya akan cuba sedaya upaya menghabiskan apa yang saya mulakan pagi tadi dan sambung pada sekarang ini. Sebagai sebuah kerajaan yang bertanggungjawab, sepatutnya bukan sahaja meletakkan kemudahan kesihatan sebagai keutamaan tetapi juga pendidikan. Tuan Yang di-Pertua, pengurangan peruntukan kepada beberapa universiti awam menunjukkan betapa Yang Amat Berhormat Pekan tidak meletakkan pendidikan sebagai keutamaan. Pemotongan-pemotongan tersebut di antaranya adalah Universiti Islam Antarabangsa Malaysia (UIAM), peruntukan RM407.224 juta pada tahun 2017 kepada RM400 juta sahaja. Pengurangan sebanyak RM7.224 juta. Universiti Malaysia Pahang, peruntukan RM213.459 juta pada tahun 2017 kepada RM210 juta sahaja. Pengurangan RM3.45 juta. Universiti Teknologi Mara (UiTM), peruntukan RM1.671 bilion kepada RM1.670 bilion. Pengurangan RM1 juta. Tuan Yang di-Pertua, memanglah RM1 juta itu nampaknya tak banyak tetapi prinsipnya sama, peruntukan pendidikan dipotong. Jadi, saya merasakan ini adalah satu yang tidak wajar yang berlaku pada institusi pendidikan kita. Saya teringat apabila dulunya mantan Timbalan Perdana Menteri dan Ketua Pembangkang, Datuk Seri Anwar Ibrahim keluar daripada universiti, Tuan Yang di-Pertua, menubuhkan satu sekolah malam, sekolah khas untuk pelajar-pelajar yang tercicir-- Yayasan Anda Akademik. Ramai juga anak-anak buah dia, anak-anak murid masa itu.